PMIndiaData/PMIndiaSum huggingface dataset:
కోవిడ్-19 తో భారతదేశం యొక్క యుద్ధాన్ని సమీక్షించిన ప్ర‌ధాన మంత్రి

కోవిడ్-19 విశ్వమారి ని భారతదేశం ఏ విధం గా ఎదుర్కొంటున్నదీ సమీక్షించడం కోసం సీనియర్ మంత్రుల తో మరియు అధికారుల తో ఒక సమగ్ర సమావేశాన్ని ప్ర‌ధాన మంత్రి శ్రీ న‌రేంద్ర మోదీ నిర్వహించారు. ప్రపంచవ్యాప్త వ్యాధి నేపథ్యం లో జాతీయ స్థాయి లో ప్రస్తుత స్థితి ని మరియు సన్నాహకాల ను ఈ సమావేశం సమీక్షించింది. దిల్లీ తో పాటు వివిధ రాష్ట్రాల లో మరియు కేంద్ర పాలిత ప్రాంతాల లో నెలకొన్న పరిస్థితి ని కూడా సమావేశం పరిశీలించింది. ఈ సమావేశాని కి హోం మంత్రి, ఆరోగ్య మంత్రి, ప్రధాన మంత్రి కి ప్రిన్సిపల్ సెక్రట్రి, కేబినెట్ కార్యదర్శి, ఆరోగ్య మంత్రిత్వ శాఖ కార్యదర్శి,ఐసిఎమ్ ఆర్ డిజి, ఇంకా ఇంపావర్డ్ గ్రూపు ల యొక్క ఇతర సంబంధిత కన్వీనర్ లు హాజరయ్యారు. కోవిడ్-19 యొక్క వర్తమాన స్థితి పైన, మధ్య కాలాని కి కోవిడ్-19 కేసులు రూపుదాల్చగల తీరు పైన ఒక సంపూర్ణ నివేదిక ను ఎన్ఐటిఐ యొక్క సభ్యుడు, ఇంపావర్డ్ గ్రూప్ ఆఫ్ మెడికల్ ఇమర్ జన్సి మేనిజ్ మంట్ ప్లాన్ కన్వీనర్ డాక్టర్ వినోద్ పాల్ సమర్పించారు. మొత్తం కేసుల లో మూడింట రెండు వంతుల కేసులు 5 రాష్ట్రాల లో ఉన్నాయని, ఆ కేసుల లో అధిక సంఖ్యాక దామాషా లో కేసులు పెద్ద నగరాల లోనే ఉంటున్నాయని అవలోకించడమైంది. ఎదుర్కొంటున్నటువంటి సవాళ్ల ను- మరీ ముఖ్యం గా పెద్ద నగరాల లో ని సవాళ్ల ను- దృష్టి లో పెట్టుకొని, రోజవారీ కేసుల లో శిఖర స్థాయి పెరుగుదల ను ప్రభావవంతమైనటువంటి రీతి లో సంబాళించడం కోసం పరీక్ష ల ప్రక్రియ ను పెంచాలని, దానితో పాటు పడకలు మరియు సేవల సంఖ్య ను కూడా హెచ్చించాలని సమావేశం లో చర్చించడం జరిగింది. నగరం వారీ గా మరియు జిల్లా వారీ గా అవసరమయ్యే ఆసుపత్రి పడకలు/ ఐసలేశన్ బెడ్స్ అంశం పై ఇంపావర్డ్ గ్రూపు చేసిన సిఫారసుల ను ప్రధాన మంత్రి ఆధికారికం గా గుర్తించి, రాష్ట్రాలు/కేంద్ర పాలిత ప్రాంతాల తో సంప్రదింపులు జరుపుతూ అత్యవసర ప్రణాళికల ను చేపట్టవలసింది గా ఆరోగ్య మంత్రిత్వ శాఖ అధికారుల కు ఆదేశాలు ఇచ్చారు. రుతుపవనాల కాలం ఆరంభం కావడాన్ని గమనం లోకి తీసుకొని తగిన సన్నాహక చర్యల కు సంబంధించి చొరవ తీసుకోవలసిందిగా కూడా మంత్రిత్వ శాఖ కు ఆయన సలహా ఇచ్చారు. రాజధాని లో కోవిడ్- 19 తాలూకు వర్తమాన స్థితి ని మరియు ఉత్పన్నమవుతున్నటువంటి సార సంగ్రహాన్ని, అలాగే తదుపరి 2 మాసాల లో అంచనాల ను గురించి సమావేశ క్రమం లో చర్చించడమైంది. కోవిడ్- 19 కేసు లు పెరుగుతూ రువ్వుతున్న సవాలు ను తట్టుకోవడం కోసం ఒక సమన్వయపూర్వకమైనటువంటి మరియు సమగ్రమైన ప్రతిస్పందనయుత ప్రణాళిక ను రూపొందించడానికి గాను దిల్లీ నగర పాలక సంస్థ, దిల్లీ ప్రభుత్వం, ఇంకా భారత ప్రభుత్వ సీనియర్ అధికారులందరి సమక్షం లో ఎన్ సిటి దిల్లీ ప్రభుత్వ ముఖ్యమంత్రి తో, లెఫ్టెనంట్ గవర్నర్ తో హోం మంత్రి మరియు ఆరోగ్య మంత్రి ఒక అత్యవసర సమావేశాన్ని ఏర్పాటు చేయాలి అని ప్రధాన మంత్రి సూచించారు. వ్యాపిస్తున్న వ్యాధి ని అరికట్టడం లో మరియు విజయవంతం గా నియంత్రించడం లో అనేక రాష్ట్రాలు, జిల్లాలు, ఇంకా నగరాలు విశిష్టమైనటువంటి కృషి ని చేసిన నిదర్శనాలు అనేకం ఉన్నాయని సమావేశం లో గమనించడం జరిగింది. ఈ సాఫల్య గాథ లు మరియు ఉత్తమ అభ్యాసాలు ఇతరుల కు ప్రేరణ ను, ఇంకా క్రొత్త క్రొత్త ఉపాయాల ను అందించేటట్లు గా వాటిని విస్తృతం గా ప్రచారం లోకి తీసుకుపోవాలని నొక్కిచెప్పడమైంది.
నాగాలాండ్ రాష్ట్ర  స్థాపన దినం సందర్భం గా ఆ రాష్ట్ర ప్రజల కు అభినందన లు తెలిపిన ప్రధాన మంత్రి

ప్రధాన మంత్రి శ్రీ నరేంద్ర మోదీ నాగాలాండ్ ప్రజల కు వారి యొక్క రాష్ట్ర స్థాపన దినం సందర్భం గా అభినందన లు తెలిపారు. ‘‘నాగాలాండ్ లోని నా సోదరీమణుల కు మరియు సోదరుల కు వారి రాష్ట్ర స్థాపన దినం నాడు ఇవే అభినందన లు. ఈ రాష్ట్రం తన ఘనమైన సంస్కృతి కి గాను ప్రసిద్ధి పొందింది. నాగాలాండ్ ప్రజలు సాహసులే కాక దయాగుణం కలిగిన వారు. రానున్న కాలం లో నాగాలాండ్ పురోగతి తాలూకు నూతన శిఖరాల ను అందుకోవాలి గాక’’ అని ఒక సందేశం లో ప్రధాన మంత్రి పేర్కొన్నారు.
కచ్ఛీ నూతన సంవత్సరం ‘ఆషాఢీ బీజ్’ సంద‌ర్భం లో ప్రజల కు శుభాకాంక్షలు తెలిపిన ప్ర‌ధాన మంత్రి

మంగలప్రదం అయినటువంటి కచ్ఛీ నూతన సంవత్సరం ‘ఆషాడీ బీజ్’ ను పురస్కరించుకొని ప్ర‌జ‌ల కు ప్ర‌ధాన మంత్రి శ్రీ న‌రేంద్ర మోదీ శుభాకాంక్ష‌ లు తెలిపారు. ‘‘కచ్ఛీ నూత‌న సంవ‌త్స‌రం ఆషాడీ బీజ్ సంద‌ర్భం లో క‌చ్చీ సోద‌రీమ‌ణుల కు, సోద‌రుల‌ కు ల‌క్ష‌ల కొద్దీ శుభాకాంక్ష‌ లు. దేశ విదేశాల లో ఉంటూ కచ్ఛ్ సంస్కృతి ని, కచ్ఛ్ సంప్ర‌దాయ క‌ళ‌ల ను ప‌రిర‌క్షిస్తున్న కచ్ఛ్ సోద‌రీమ‌ణుల కు, బలవంతులు అయినటువంటి కచ్ఛ్ సోద‌రుల‌ కు ఇవే నా అభినంద‌న‌ లు’’ అని ఒక ట్వీట్ లో ప్ర‌ధాన మంత్రి పేర్కొన్నారు.
కేర‌ళ ప్ర‌జ‌ల‌కు కేర‌ళ పిరావి దిన శుభాకాంక్ష‌లు తెలిపిన ప్ర‌ధాని

కేర‌ళ పిరావి దినం (కేర‌ళ పుట్టిన రోజు) సంద‌ర్భంగా ఆ రాష్ట్ర ప్ర‌జ‌ల‌కు ప్ర‌ధాన మంత్రి శ్రీ న‌రేంద్ర మోదీ శుభాకాంక్షలు తెలిపారు. ” దేశ అభివృద్ధిలో విశేష తోడ్పాటును అందిస్తున్న అంద‌మైన రాష్ట్రానికి చెందిన ప్ర‌జ‌ల‌కు కేర‌ళ పిరావి శుభాకాంక్ష‌లు ” అని ప్ర‌ధాని పేర్కొన్నారు.
జలవనరుల రంగంలో సహకారంపై భారత-మొరాకోల మధ్య అవగాహన ఒప్పందానికి మంత్రిమండలి ఆమోదం

జలవనరుల రంగంలో సహకారంపై భారత-మొరాకోల మధ్య కుదిరిన అవగాహన ఒప్పందంపై సంతకాలకు ప్రధానమంత్రి నరేంద్ర అధ్యక్షతన సమావేశమైన కేంద్ర మంత్రిమండలి ఆమోదం తెలిపింది. జలవనరుల అభివృద్ధి-నిర్వహణ రంగానికి సంబంధించిన చట్రం కింద తమతమ చట్టాలకు, నైపుణ్యానికి అనుగుణంగా సహకారం అందించుకునేందుకు ఈ అవగాహన ఒప్పందం ఉద్దేశించబడింది. ఈ ఒప్పందం కింద ద్వైపాక్షిక సహకారంలో కింది అంశాలు అంతర్భాగంగా ఉంటాయి. 1. జల వనరుల మౌలిక సదుపాయాల రూపకల్పన, నిర్మాణం, నిర్వహణ.. ప్రత్యేకించి పెద్ద ఆనకట్టలు, జల పంపిణీ ప్రాజెక్టులు; 2. జలవనరుల సమగ్ర నిర్వహణ… ఉపరితల, భూగర్భ జలవనరుల సంయుక్త వినియోగం, నీటి వినియోగ సామర్థ్యం పెంపు, వాతావరణ మార్పులకు అనుగుణంగా అనుశీలన, అనుసరణ, జలనిధుల కృత్రిమ పునఃపూరణ, నిర్వాహక-సంస్థాగత-నియంత్రణాంశాలు; 3. వరదలు, కరువుల నిర్వహణ; 4. పునఃపూరణ ప్రవర్ధనంసహా జలవనరుల సుస్థిర అభివృద్ధి, నిర్వహణ 5. వాననీటి సంరక్షణ, మూల్యాంకనం, వాతావరణానుగుణ అనుసరణ, అనుశీలన సహకారంలో కింది అంశాలు కూడా భాగంగా ఉంటాయి: 1. కార్యక్రమ నిపుణుల కార్యక్రమాలు, సందర్శనల ఆదానప్రదానం; 2. జలవనరుల రంగంలో పరిశోధనల ఫలితాలుసహా కార్యక్రమాలపై, ప్రచురణలు, నైపుణ్యంపై సమాచార ఆదానప్రదానం; • భారత, మొరాకో దేశాలలో పైన పేర్కొన్న అంశాలకు సంబంధించిన ప్రాజెక్టుల అభివృద్ధి; రెండు దేశాల్లోని సామాజిక-ఆర్థిక కార్యకలాపాల్లోని సంస్థలు, నిపుణులతో భాగస్వామ్య యంత్రాంగం రూపకల్పన; 1. జల సంబంధిత కార్యక్రమాలు, ప్రాజెక్టులకు సంబంధించి పరస్పరం నిపుణుల భాగస్వామ్యం; 2. జల పరీవాహక ప్రాంతాలలో సమగ్ర జలవనరుల సూత్రావళి అమలుకు సంబంధించి నైపుణ్య భాగస్వామ్యం లక్ష్యంగా రెండు దేశాల్లోని జల పరీవాహక సంస్థల మధ్య సహకారానికి ప్రోత్సాహం. అవగాహన ఒప్పందం అమలులో భాగంగా నిర్దేశిత కార్యకలాపాల పర్యవేక్షణ కోసం రెండు దేశాల నుంచి సమాన సంఖ్యలో సభ్యులతో సంయుక్త కార్యాచరణ బృందం ఏర్పాటుకు ఈ ఒప్పందం వీలు కల్పిస్తోంది. ఈ కార్యాచరణ బృందం భారత, మొరాకోలలో ఒకదాని తర్వాత మరొకటి వార్షిక సమావేశాలను నిర్వహిస్తుంది. దీంతోపాటు ఈ బృందంలోని సభ్యులు అవసరమైతే ఏ సమయంలోనైనా టెలిఫోన్ లేదా వీడియో కాన్ఫరెన్సింగ్ సదుపాయంద్వారా సంప్రదించుకోవచ్చు. శాస్త్ర, సాంకేతిక, సాంకేతిక పరిజ్ఞాన రంగాలు లక్ష్యంగాగల ఈ సహకారం ఫలితంగా రెండు దేశాల్లోని జలవనరులకు సంబంధించిన ప్రభుత్వ, ప్రైవేటు సంస్థల మధ్య ద్వైపాక్షిక సంబంధాల కల్పన/అభివృద్ధికి వీలు కలుగుతుంది. ఆధునిక విధానాలు, సాంకేతిక పరిజ్ఞానాలపై నైపుణ్యం, అనుభవాల ఆదానప్రదానంలో భాగంగా రెండు దేశాలూ ఆయా నైపుణ్యాలను నేర్చుకోవడంతోపాటు మెరుగుపరచుకోవచ్చు. నేపథ్యం: జల వనరుల అభివృద్ధి, నిర్వహణలో ఇతర దేశాలతో ద్వైపాక్షిక సహకారానికి జలవనరుల, నదీ వికాస, గంగా పునరుజ్జవ మంత్రిత్వ శాఖ రూపకల్పన చేస్తోంది. ఇందుకోసం విధాన, సాంకేతిక నైపుణ్య భాగస్వామ్యం, శిక్షణ కోర్సులతోపాటు కార్యశాలు, శాస్త్ర-సాంకేతిక సదస్సులు, నిపుణుల ఆదానప్రదానం, అధ్యయన పర్యటనలు వంటివి నిర్వహిస్తుంది. ప్రస్తుతం అమలులో ఉన్న భారత-ఆఫ్రికా సహకార అవగాహన మేరకు జలవనరులపై మొరాకోతో ఒప్పందం కుదుర్చుకోవాలని నిర్ణయించబడింది.
ఆధికారిక సందర్శన కు తరలి రానున్న యునైటెడ్ స్టేట్స్ ఆఫ్ అమెరికా అధ్యక్షుడు మరియు ప్ర‌థ‌మ మ‌హిళ

యునైటెడ్ స్టేట్స్ అధ్యక్షుడు శ్రీ డోనాల్డ్ జె. ట్రంప్, ప్ర‌థ‌మ మ‌హిళ మెలానియా ట్రంప్ లు ప్ర‌ధాన మంత్రి శ్రీ న‌రేంద్ర మోదీ ఆహ్వానించిన మీద‌ట‌ 2020వ సంవ‌త్స‌రం ఫిబ్ర‌వ‌రి 24వ మ‌రియు 25వ తేదీల లో భార‌తదేశ ఆధికారిక సందర్శన కు త‌ర‌లి రానున్నారు. ఇది భార‌త‌దేశాని కి యుఎస్ అధ్య‌క్షుడు జరుపుతున్న తొలి యాత్ర కానున్నది. ఈ సందర్శ‌న కాలం లో, అధ్య‌క్షుడు శ్రీ ట్రంప్ మ‌రియు ప్ర‌థ‌మ మ‌హిళ న్యూ ఢిల్లీ తో పాటు గుజ‌రాత్ లోని అహమదాబాద్ లో ఆధికారిక కార్య‌క్ర‌మాల కు హాజరు అవుతారు; భార‌తీయ స‌మాజం లో వివిధ వ‌ర్గాల వారి తో వారు భేటీ అవుతారు. భార‌తదేశాని కి మరియు యుఎస్ కు మ‌ధ్య నెల‌కొన్న ప్ర‌పంచ వ్యూహాత్మ‌క భాగ‌స్వామ్యం ఉభ‌య దేశాల ప్ర‌జ‌ల మ‌ధ్య గ‌ల మైత్రి కి మ‌రియు ఆత్మీయ‌త కు సూచ‌కం గా ఉన్నది. ఈ భాగ‌స్వామ్యం విశ్వాసం, ఉమ్మ‌డి విలువ‌ లు, ప‌ర‌స్ప‌ర గౌర‌వం మ‌రియు అవ‌గాహ‌న ల పైన ఆధార‌ప‌డివుంది. ఈ సంబంధం ప్ర‌ధాన మంత్రి శ్రీ మోదీ, అధ్య‌క్షుడు శ్రీ ట్రంప్ ల నాయ‌క‌త్వం లో మ‌రింత గా విక‌సించింది. ఈ క్ర‌మం లో ప్ర‌జ‌ల కు- ప్ర‌జ‌ల కు మ‌ధ్య సంబంధాల తో పాటు వ్యాపార రంగం లో, ర‌క్ష‌ణ‌ రంగం లో, శక్తి రంగం లో, ఉగ్ర‌వాదాని కి వ్య‌తిరేకం గా పోరాడ‌టం లో, ప్రాంతీయ అంశాలు మ‌రియు ప్ర‌పంచపరమైనటువంటి అంశాల లో స‌మ‌న్వ‌యం.. వీటిలో చెప్పుకోద‌గ్గ పురోగ‌తి న‌మోదు అయింది. ఈ పర్యటన ఇరు దేశాల నేత‌ల కు ద్వైపాక్షిక సంబంధాల లో పురోగ‌తి పై స‌మీక్ష ను నిర్వహించేందుకు మరియు ఉభ‌య ప‌క్షాల వ్యూహాత్మ‌క భాగ‌స్వామ్యాన్ని మ‌రింత గా బ‌లోపేతం చేసుకొనేందుకు ఒక అవ‌కాశాన్ని ఇవ్వ‌నున్న‌ది.
శ్రీ బుద్ధదేబ్ దాస్ గుప్త కన్నుమూత పట్ల సంతాపం తెలిపిన ప్ర‌ధాన మంత్రి

చలనచిత్ర దర్శకుడు, మేధావి, కవి శ్రీ బుద్ధదేబ్ దాస్ గుప్త కన్నుమూత పట్ల ప్రధాన మంత్రి శ్రీ నరేంద్ర మోదీ సంతాపాన్ని వ్యక్తం చేశారు. ‘‘శ్రీ బుద్ధదేబ్ దాస్ గుప్త మరణ వార్త దు:ఖాన్ని కలిగించింది. ఆయన విభిన్న కృతులు సమాజం లోని అన్ని వర్గాల హృద‌య తంత్రుల ను స్పర్శించాయి. ఆయన ప్రముఖ మేధావి, కవి కూడాను. ఈ బాధాకరమైనటువంటి ఘడియ లో, ఆయన కుటుంబానికి, ఆయనను అభిమానించే వారికి కలిగిన దు:ఖం లో నేను సైతం పాలుపంచుకొంటున్నాను. ఓమ్ శాంతి.’’ అని శ్రీ నరేంద్ర మోదీ ఒక ట్వీట్ లో పేర్కొన్నారు.
వైబ్రంట్ గుజరాత్ సదస్సు 2019లో పాల్గొనేందుకు మాల్టా ప్రధాన మంత్రి రాక

వైబ్రంట్ గుజరాత్ సదస్సు 2019లో పాల్గొనేందుకు మాల్టా ప్రధానమంత్రి డాక్టర్ జోసెఫ్ మస్కట్ జనవరి 17-19 తేదీల్లో భారత పర్యటనకు వచ్చారు. ఇదే ఆయన తొలి భారత పర్యటన. ఆర్థికశాఖ, పెట్టుబడులు, చిన్నర వ్యాపార వ్యవహారాల మంత్రి డాక్టర్ క్రిస్టియన్ కార్డోనా, ఆయన శాఖకు చెందిన సీనియర్ అధికారులు, వ్యాపావేత్తల భారీ ప్రతినిధివర్గం ఆయనతో ఈ సందర్శనలో ఆయన వెంట ఉన్నారు.మాల్టా ప్రధానమంత్రిని, ఆయన వెంట ఉన్న ప్రతినిధివర్గానికి గుజరాత్ గవర్నర్ ఓపి కోహ్లి స్వాగతం పలికారు. సదస్సు సందర్భంగా మస్కట్ ప్రధానమంత్రి భారత ప్రధానమంత్రి శ్రీ మోదీతో ద్వైపాక్షిక శిఖరాగ్ర సమావేశంలో కూడా పాల్గొన్నారు. గత ఏడాది సెప్టెంబర్ లో ఉపరాష్ట్రపతి మాల్టా సందర్శనను ఆయన గుర్తు చేసుకుంటూ ఉభయ దేశాల మధ్య తరచుగా జరుగుతున్న సందర్శనలు, బలం పుంజుకుంటున్న ద్వైపాక్షిక బృందం గురించి ఆయన ప్రస్తావించారు. వాణిజ్య, వ్యాపార బంధం మరింత పెంచుకునేందుకు గల అవకాశాల గురించి కూడా ఇద్దరు ప్రధానమంత్రులు చర్చించారు. మాల్టాను ఆఫ్రికా, యూరోపియన్ మార్కెట్లకు కేంద్రంగా చేసుకునేందుకు ముందుకు రావాలని ప్రధాన మంత్రి మస్కట్ భారత ఫార్మా, ఐటి రంగ ప్రతినిధులను ఆహ్వానించారు. కృత్రిమ మేథ, బ్లాక్ చెయిన్, ఫైనాన్షియల్ టెక్నాలజీలు వంటి ఆధునిక సాంకేతిక పరిజ్ఞానాల్లో మాల్టాకు సహకరించాలని ఆయన కోరారు. బ్లాక్ చెయిన్ టెక్నాలజీని గుర్తిస్తూ మాల్టా లాంఛనంగా ఒక చట్టం చేసిందని తెలియచేస్తూ భారత ఐటి కంపెనీలు దానికి నాయకత్వ పాత్ర పోషించగలవని ఎదురుచూస్తున్నట్టు ఆయన చెప్పారు. మాల్టా వృత్తి నిపుణులకు గుజరాత్ లోని ఫోరెన్సిక్ విశ్వవిద్యాలయంలో శిక్షణ నిర్వహించే అవకాశాలపై అన్వేషించడంతో పాటు ఉభయ దేశాల మధ్య విద్యారంగంలో సహకారం విస్తరించాలని ప్రధానమంత్రి శ్రీ మోదీ ఆహ్వానించారు. కర్బన వ్యర్థాలు అతి తక్కువగా ఉండి సుస్థిర అభివృద్ధిలో పునరుత్పాదక ఇంధన వనరుల పాత్రను ఉభయ దేశాల ప్రధానమంత్రులు గుర్తిస్తూ ఇంటర్నేషనల్ సోలార్ అలయన్స్ ఈ దిశగా తీసుకుంటున్న చొరవను ప్రశంసించడంతో పాటు సోలార్ టెక్నాలజీలను మరింతగా పెంచడం, సౌరశక్తి పూర్తి సామర్థ్యాలు వినియోగంలోకి తేవడంతో పూర్తి స్థాయిలో సహకారం అందించేందుకు కట్టుబాటును ప్రకటించారు. ఈ పర్యటనలో భాగంగా మాల్టా ప్రధానమంత్రి మస్కట్ వైబ్రంట్ గుజరాత్ సదస్సు 2019లో పాల్గొనడంతో పాటు గుజరాత్ ముఖ్యమంత్రితో కూడా సమావేశం అయ్యారు.
లాన్స్ నాయ‌క్ హ‌నుమంత‌ప్ప మృతికి ప్ర‌ధాన మంత్రి సంతాపం

లాన్స్ నాయ‌క్ హ‌నుమంత‌ప్ప మ‌ర‌ణం ప‌ట్ల ప్ర‌ధాన మంత్రి శ్రీ న‌రేంద్ర మోదీ సంతాపం ప్ర‌క‌టించారు. ” ఆయ‌న మ‌న‌ల్ని విచారంలో ముంచి వెళ్లిపోయారు. లాన్స్ నాయ‌క్ హ‌నుమంత‌ప్ప ఆత్మ‌కు శాంతి ల‌భించు గాక‌. మీలోని జ‌వానుకు చావు అనేదే లేదు. మీ వంటి అమ‌రులు భార‌త‌దేశానికి సేవ‌లు అందించినందుకు గ‌ర్విస్తున్నాం” అని ప్ర‌ధాన మంత్రి పేర్కొన్నారు.
పాద‌ర‌సంపై మిన‌మాటా ఒప్పందం ధ్రువీక‌ర‌ణ‌కు ఆమోదం తెలిపిన మంత్రివర్గం

పాద‌ర‌సంపై మిన‌మాటా ఒప్పందాన్ని ధ్రువీక‌రించే ప్ర‌తిపాద‌న‌ల‌కు ప్ర‌ధాన‌ మంత్రి శ్రీ న‌రేంద్ర మోదీ అధ్య‌క్ష‌త‌న స‌మావేశ‌మైన కేంద్ర మంత్రివర్గం ఆమోదం తెలిపింది. అలాగే, ఈ ఒప్పందంలో భారతదేశాన్ని భాగ‌స్వామిని చేసేందుకు వీలు క‌ల్పించే ఒప్పంద ధ్రువీక‌ర‌ణ‌ను స‌మ‌ర్పించేందుకు కేంద్రం ఆమోదం తెలిపింది. ఈ ఆమోదం వ‌ల్ల పాద‌ర‌సంపై మిన‌మాటా స‌ద‌స్సు తీర్మానాన్ని ధ్రువీక‌రించ‌డంతో పాటు పాద‌రసం ఆధారిత ఉత్ప‌త్తులు, పాద‌రసం తో కూడిన ప్ర‌క్రియ‌ ల‌ను 2025 వ‌ర‌కు ఉప‌యోగించుకొనే వీలు క‌లుగుతుంది. పాద‌ర‌సంపై మిన‌మాటా స‌ద‌స్సు ఒప్పందాన్ని- మాన‌వ కార్య‌క‌లాపాల కార‌ణంగా పర్యావరణం లోకి వెదజల్లబడే కాలుష్యం మరియు కశ్మలాల బారి నుండి, పాద‌ర‌సం మరియు పాద‌ర‌స సంబంధి ఉత్ప‌త్తుల బారి నుండి ప్రజారోగ్యాన్ని ర‌క్షించేందుకు సుస్థిర అభివృద్ధి లక్ష్యాలను దృష్టిలో పెట్టుకొని- అమ‌లు చేయ‌డం జ‌రుగుతుంది. ఈ ఒప్పందం స‌మాజం లోని పేద‌ల‌ను పాద‌ర‌సం దుష్ప్ర‌భావాల‌కు గురి కాకుండా కాపాడ‌డంతో పాటు వ‌ర్ధ‌మాన దేశాల అబివృద్ధిని పరిరక్షిస్తుంది. అంటే దీని వ‌ల్ల‌ పేద‌లు మరియు స‌మాజం లోని అణ‌గారిన వ‌ర్గాలు ర‌క్షింప‌బ‌డ‌తారు. పాద‌ర‌సంపై మిన‌మాటా స‌ద‌స్సు వివిధ ఉత్ప‌త్తుల‌లో పాద‌ర‌సాన్ని వినియోగించకుండా ఉండే ప్రత్యామ్నాయాల దిశ‌గా ఆలోచించాల‌ని, త‌యారీ రంగ ప్ర‌క్రియ‌ల‌లో పాద‌ర‌సం వాడ‌ని సాంకేతిక ప‌రిజ్ఞానం మీద దృష్టి పెట్టాలని కూడా పిలుపునిస్తోంది. ఇది ఈ దిశగా ప‌రిశోధ‌నలకు మరియు అభివృద్ధికి చోదకం కావడంతో పాటు నూత‌న ఆవిష్క‌ర‌ణ‌ల‌కు ప్రోత్సాహాన్ని కూడా అందించగలదు.
ఉజ్జయిని సింహస్థ ఏర్పాట్లను ప్రశంసించిన ప్రధాన మంత్రి

ఉజ్జయిని సింహస్థ మేళాకు తరలి వచ్చే భక్తులకు, యాత్రికులకు చేసిన విస్తృత‌ ఏర్పాట్లను ప్రధాన మంత్రి శ్రీ నరేంద్ర మోదీ మెచ్చుకొన్నారు. మధ్య ప్రదేశ్ ముఖ్యమంత్రి శ్రీ శివ్ రాజ్ సింగ్ చౌహాన్ తో నిన్న న్యూ ఢిల్లీ లో సమావేశమైన అనంతరం ప్రధాన మంత్రి వరుస ట్వీట్ లలో తన అభిప్రాయాలను వెల్లడించారు. సింహస్థ వద్ద సాంకేతిక విజ్ఞానాన్ని ఉపయోగించుకొంటున్నారని, పరిశుభ్రతపై శ్రద్ధ తీసుకొంటున్నారని తెలిసి తానెంతో సంతోషించినట్లు కూడా ప్రధాన మంత్రి పేర్కొన్నారు. “MP CM @ChouhanShivraj తో అద్భుతమైన భేటీ జరిగింది. ఆయన సింహస్థ లో చేసిన విస్తారమైన ఏర్పాట్లను గురించి చెప్పుకొచ్చారు. @Simhasth లో టెక్నాలజీ ని వినియోగించుకొంటున్నారని తెలిసి సంతోషించాను. నేల మీదా, నీటి లోనూ పరిశుభ్రత పైన శ్రద్ధ తీసుకోవడం ప్రశంసనీయం. @Simhasth ను సందర్శిస్తున్న భక్తజనులు, యాత్రికులు మన ఘనమైన సంస్కృతిని, ఘనమైన చరిత్రను కళ్లకు కట్టే సాంస్కృతిక కార్యక్రమాలను తిలకించగలుగుతారు” అని ప్రధాన మంత్రి ట్విటర్ లో రాసిన సందేశంలో పేర్కొన్నారు.
కర్నాటక మంత్రి శ్రీ ఉమేశ్ కత్తి కన్నుమూత పట్ల సంతాపాన్ని వ్యక్తం చేసిన ప్రధాన మంత్రి

కర్నాటక మంత్రి శ్రీ ఉమేశ్ కత్తి కన్నుమూత పట్ల ప్రధాన మంత్రి శ్రీ నరేంద్ర మోదీ తీవ్ర దుఃఖాన్ని వ్యక్తం చేశారు. ప్రధాన మంత్రి ఒక ట్వీట్ లో – ‘‘శ్రీ ఉమేశ్ కత్తి గారు ఓ అనుభవశాలి నేత, కర్నాటక అభివృద్ధి కి ఆయన ఎంతో విలువైనటువంటి తోడ్పాటు ను అందించారు. ఆయన ఇక లేరని తెలిసి దు:ఖిస్తున్నాను. ఈ దుఃఖ ఘడియ లో ఆయన కుటుంబాని కి మరియు ఆయన ను సమర్థించే వారికి ఇదే నా సంతాపం. ఓమ్ శాంతి.’’ అని పేర్కొన్నారు.
తొలి విడత 100 నేతాజీ ఫైల్స్ వెల్లడి; నేషనల్ ఆర్కైవ్స్ ను సందర్శించిన ప్రధాన మంత్రి- నేతాజీ కుటుంబ సభ్యులతో భేటీ

నేతాజీ సుభాష్ చంద్ర బోస్ కు చెందిన 100 ఫైల్స్ ను కేంద్ర ప్రభుత్వం బహిర్గతపరచింది. డిజిటలీకరించిన ఫైల్స్ ను విడుదల చేయడం కోసం ప్రధాన మంత్రి శ్రీ నరేంద్ర మోదీ ఈ రోజు నేషనల్ ఆర్కైవ్స్ ను సందర్శించారు. అంతే కాకుండా, నేతాజీ కుటుంబ సభ్యులను కూడా ఆయన కలుసుకున్నారు. వారిలో ప్రొఫెసర్ చిత్ర ఘోష్, శ్రీ చంద్ర బోస్, శ్రీ సూర్య కుమార్ బోస్ ఉన్నారు. నేతాజీ సుభాష్ చంద్ర బోస్ కు చెందిన ఫైల్స్ ను భారత ప్రభుత్వం దశల వారీగా వెల్లడి చేస్తుందని, వాటిని ప్రజలకు అందుబాటులోకి తీసుకువస్తుందని ప్రధాన మంత్రి 2015 అక్టోబరు 14న తన నివాసంలో నేతాజీ కుటుంబ సభ్యులతో సమావేశమైనప్పుడు ప్రకటించారు. అందుకు అనుగుణంగా, తొలి దఫాలో 33 ఫైల్స్ ను ప్రధాన మంత్రి కార్యాలయం (పీఎంఓ) బహిర్గతపరచి, 2015 డిసెంబరు 4న నేషనల్ ఆర్కైవ్స్ ఆఫ్ ఇండియా కు అప్పగించింది. ఆ తరువాత కేంద్ర హోం శాఖ, కేంద్ర విదేశీ వ్యవహారాల మంత్రిత్వ శాఖ లు కూడా తమ దగ్గర ఉన్న నేతాజీ సుభాష్ చంద్ర బోస్ కు చెందిన ఫైల్స్ ను బహిర్గతపరచే ప్రక్రియను మొదలుపెట్టాయి. తదనంతరం వాటిని నేషనల్ ఆర్కైవ్స్ ఆఫ్ ఇండియా కు బదలాయించారు. మొదటి అడుగులో భాగంగా, నేషనల్ ఆర్కైవ్స్ ఆఫ్ ఇండియా నేతాజీ కి సంబంధించిన 100 ఫైళ్లను ప్రాథమిక పరిరక్ష‌ణ చ‌ర్య‌లు చేపట్టి, డిజిటలీకరణ చేసి పబ్లిక్ డొమైన్ లో ఉంచుతోంది. మిగతా ఫైళ్లను కూడా ఇదే మాదిరి జాగ్రత్తలు తీసుకొని పబ్లిక్ డొమైన్ లో ఉంచుతారు. నేతాజీ కి చెందిన అన్ని ఫైళ్లను, లేదా పత్రాలను వెల్లడి చేయవలసిందిగా కోరుతూ భారత ప్రభుత్వం సంబంధిత విదేశీ ప్రభుత్వాలకు లేఖలు రాసింది. ఈ విషయంలో వాటితో ఇక ముందూ సంప్రదిస్తుండాలని ప్రభుత్వం కంకణం కట్టుకుంది. డిజిటలీకరించిన ఫైళ్లను ఎన్ ఐ సీ ప్రత్యేకంగా రూపుదిద్దిన ఒక వెబ్ సైట్ www.netajipapers.gov.in లో ఉంచుతున్నారు.
పారా శూటింగ్ వరల్డ్ కప్ లో స్వర్ణాన్ని సాధించినందుకు భారతదేశం శూటర్ నుఅభినందించిన ప్రధాన మంత్రి

ఫ్రాన్స్ లో జరిగిన పారా శూటింగ్ వరల్డ్ కప్ లో రికార్డు స్కోరు ను సాధించడం ద్వారా స్వర్ణాన్ని గెలుచుకొన్న భారతదేశం శూటర్ ను ప్రధాన మంత్రి శ్రీ నరేంద్ర మోదీ అభినందించారు. ప్రధాన మంత్రి ఒక ట్వీట్ లో – ‘‘ఈ చరిత్రాత్మకమైనటువంటి కార్యసిద్ధి కి గాను @AvaniLekhara కు ఇవే అభినందన లు. సఫలత తాలూకు మరిన్ని కొత్త శిఖరాల ను మీరు చేరుకొంటూ ఉందురు గాక మరి ఇతరుల కు ప్రేరణ ను అందిస్తూ ఉందురు గాక. ఇవే నా శుభాకాంక్షలు.’’ అని పేర్కొన్నారు.
శ్రీ సైరస్ మిస్త్రీ మృతి పట్ల సంతాపాన్ని వ్యక్తం చేసిన ప్రధాన మంత్రి

శ్రీ సైరస్ మిస్త్రీ అకాల మరణం పాలవడం పట్ల ప్రధాన మంత్రి శ్రీ నరేంద్ర మోదీ తీవ్ర దుఃఖాన్ని వ్యక్తం చేశారు. శ్రీ సైరస్ మిస్త్రీ వృద్ధి లోకి రాదగ్గ వ్యాపార ప్రముఖుడు, భారతదేశం యొక్క ఆర్థిక శక్తి పట్ల ఆయన లో విశ్వాసం ఉండేదని శ్రీ నరేంద్ర మోదీ అన్నారు. ప్రధాన మంత్రి ఒక ట్వీట్ లో – ‘‘శ్రీ సైరస్ మిస్త్రీ అకాల మరణం స్తబ్ధత కు లోను చేసేటటువంటిదిగా ఉంది. ఆయన వృద్ధి లోకి రాదగ్గ వ్యాపార ప్రముఖుడు. భారతదేశం యొక్క ఆర్థిక శక్తి పట్ల ఆయన లో విశ్వాసం ఉండింది. శ్రీ సైరస్ మిస్త్రీ నిష్క్రమించడం వాణిజ్య జగతి కి మరియు పరిశ్రమ జగతి కి ఒక పెద్ద లోటు అని చెప్పాలి. ఆయన కుటుంబాని కి మరియు ఆయన మిత్రుల కు ఇదే నా సంతాపం. ఈశ్వరుడు శ్రీ సైరస్ మిస్త్రీ ఆత్మ కు శాంతి ని కలుగజేయు గాక.’’ అని పేర్కొన్నారు.
కీర్తిశేషుడు శ్రీ హర్ మోహన్ సింహ్ యాదవ్ పదో వర్ధంతి సూచకం గా జులై 25న ఏర్పాటు చేసినకార్యక్రమాన్ని ఉద్దేశించి ప్రసంగించనున్న ప్రధాన మంత్రి

కీర్తి శేషుడు శ్రీ హర్ మోహన్ సింహ్ యాదవ్ పదో వర్ధంతి సూచకం గా జులై 25న ఏర్పాటు చేసిన కార్యక్రమాన్ని ఉద్దేశించి ప్రధాన మంత్రి శ్రీ నరేంద్ర మోదీ ఆ రోజు న సాయంత్రం 4 గంటల 30 నిమిషాల కు వీడియో కాన్ఫరెన్స్ మాధ్యమం ద్వారా ప్రసంగించనున్నారు. శ్రీ హర్ మోహన్ సింహ్ యాదవ్ 18 అక్టోబర్, 1921 నుంచి 25 జులై 2012 మధ్య జీవించిన ఒక మహానుభావుడు ; అంతేకాక, యాదవ్ సముదాయం లో ఓ సమున్నత నాయకుడు కూడాను. రైతుల కు, వెనుకబడిన వర్గాల వారికి మరియు సమాజం లోని ఇతర వర్గాల వారికి కీర్తి శేషుడు శ్రీ హర్ మోహన్ సింహ్ యాదవ్ అందించిన తోడ్పాటు ను గౌరవించడం కోసం ఏర్పాటు చేస్తున్న ఈ కార్యక్రమం కావడం తో దీనిలో ప్రధాన మంత్రి పాలుపంచుకోనున్నారు. శ్రీ హర్ మోహన్ సింహ్ యాదవ్ దీర్ఘ కాలం పాటు రాజకీయాల లో క్రియాశీలం గా ఉండడం తో పాటుగా ఎమ్ఎల్ సి గా, ఎమ్ఎల్ఎ గా, రాజ్య సభ లో సభ్యుని గా మరియు ‘అఖిల భారతీయ యాదవ్ మహాసభ’ కు చైర్ మన్ గా కూడా వివిధ హోదాల లో సేవల ను అందించారు. ఆయన తను కుమారుడు శ్రీ సుఖ్ రాం సింహ్ సహాయాన్ని తీసుకొని కాన్ పుర్ లో, కాన్ పుర్ చుట్టుపక్కల ప్రాంతాల లో అనేక విద్య బోధన సంస్థల ను ఏర్పాటు చేయడం లో సైతం ప్రముఖ పాత్ర ను పోషించారు. శ్రీ హర్ మోహన్ సింహ్ యాదవ్ ను 1984 వ సంవత్సరం చెలరేగిన సిఖ్కు వ్యతిరేక అల్లర్ల లో అనేక మంది సిఖ్కుల ప్రాణాల ను కాపాడే క్రమం లో వీరత్వాన్ని ప్రదర్శించినందుకు గాను 1991వ సంవత్సరం లో శౌర్య చక్ర తో సమ్మానించడమైంది.
ఆధునీకరించిన ఎలక్ర్టానిక్ తయారీ క్లస్టర్ (ఇఎంసి 2.0) స్కీమ్ కు కేబినెట్ ఆమోదం

ప్రధానమంత్రి శ్రీ నరేంద్రమోదీ అధ్యక్షతన సమావేశమైన కేంద్ర కేబినెట్ ఆధునికీకరించిన ఎలక్ర్టానిక్స్ తయారీ క్లస్టర్ల (ఇఎంసి 2.0) స్కీమ్ కు ఆర్థిక సహాయానికి ఆమోదముద్ర వేసింది. ఇఎంసిల్లో ప్రపంచ శ్రేణి ఉమ్మడి సదుపాయాలు,వసతుల అభివృద్ధికి ఈ స్కీమ్ ద్వారా ఆర్థిక సహాయం అందచేస్తారు. ఇఎంసిలు దేశంలో ఇఎస్ డిఎం సెక్టార్ వృద్ధికి దోహదపడడంతో పాటు ఎంటర్ ప్రెన్యూర్ షిప్ కు అనుకూలమైన వాతావరణం ఏర్పాటు కావడానికి, ఇన్నోవేషన్ అభివృద్ధికి, ఆ రంగంలో పెట్టుబడులు ఆకర్షించడం ద్వారా ఆర్థికాభివృద్ధిని ఉత్తేజితం చేయడానికి, ఉపాధి అవకాశాలు, పన్ను ఆదాయాల పెరుగుదలకు దోహదపడుతుంది. ఎలక్ర్టానిక్ తయారీ క్లస్టర్లు (ఇఎంసి), ఉమ్మడి సదుపాయాల సెంటర్లు (సిఎఫ్ సి) ఏర్పాటు చేయడానికి అవసరమైన మద్దతు ఈ స్కీమ్ అందచేస్తుంది. ఇఎస్ డిఎం యూనిట్ల ఏర్పాటుకు అవసరం అయిన మౌలికవసతులు, సదుపాయాలు, ఇతర ఉమ్మడి సదుపాయాల ఏర్పాటు కోసం తక్కువ విస్తరణ గల నిర్దేశిత భౌగోళిక ప్రదేశాలను ఏర్పాటు చేస్తుంది. ఉమ్మడి సదుపాయాల సెంటర్లు (సిఎఫ్ సి) ఏర్పాటు చేయడానికి సంబంధిత ప్రదేశంలో నిర్దిష్ట సంఖ్యలో ఇఎస్ డిఎం సెంటర్లు పని చేస్తూ ఉండాలి. అలాంటి ఇఎంసిలు, పారిశ్రామిక ప్రాంతాలు, పార్కులు, పారిశ్రామిక కారిడార్లలో ఉమ్మడి సాంకేతిక మౌలిక వసతుల మెరుగుదలకు, ఉమ్మడి సదుపాయాల కల్పనపై దృష్టి పెట్టాలి. ఆర్థిక భారం ఇఎంసి 2.0 స్కీమ్ కు మొత్తం పెట్టుబడి రూ.3762.25 కోట్లు. ఇందులో రూ.3725 కోట్లు ఆర్థిక సహాయం కాగా రూ.37.25 కోట్లు పాలనాపరమైన ఖర్చులు ఉంటాయి. ఎనిమిది సంవత్సరాల కాలం ఈ స్కీమ్ విస్తరిస్తుంది. ప్రయోజనాలు ఈ స్కీమ్ ద్వారా ఇఎస్ డిఎం రంగంలో పెట్టుబడుల ఆకర్షణకు, ఉపాధి అవకాశాల పెంపునకు వీలుగా ఎలక్ర్టానిక్ పరిశ్రమకు అవసరం అయిన విస్తారమైన మౌలిక వసతులు ఏర్పాటవుతాయి. దీని వల్ల ఈ దిగువ ప్రయోజనాలుంటాయి. i.ఎలక్ర్టానిక్ రంగంలో పెట్టుబడుల ఆకర్షణకు రెడీగా ఉపయోగించుకోగల మౌలిక వసతులు, ప్లగ్ అండ్ ప్లే సదుపాయాలు అందుబాటులోకి వస్తాయి. ii. ఎలక్ర్టానిక్స్ రంగంలోకి కొత్త పెట్టుబడులు వస్తాయి. iii.తయారీ యూనిట్ల ద్వారా ఉపాధి కల్పన జరుగుతుంది. iv. తయారీ యూనిట్లు చెల్లించే పన్నుల ద్వారా ఆదాయాలు వస్తాయి. పూర్వాపరాలు… ఎలక్ర్టానిక్స్ తయారీకి అవసరం అయిన మౌలికవసతులతో కూడిన వాతావరణం కల్పించేందుకు ఎలక్ర్టానిక్స్, ఇన్ఫర్మేషనల్ టెక్నాలజీ మంత్రిత్వ శాఖ ఈ స్కీమ్ ను నోటిఫై చేసింది.2017 అక్టోబర్ వరకు ఈ స్కీమ్ దరఖాస్తులకు తెరిచి ఉంది. అనుమతించిన ప్రాజెక్టులకు నిధుల అందించడానికి 5 సంవత్సరాల కాలపరిమితి (2022 అక్టోబర్ వరకు) నిర్దేశించారు. ఇఎంసి స్కీమ్ కింద దేశంలోని 15 రాష్ర్టాల్లో 3565 ఎకరాల విస్తీర్ణంలో రూ.3898 కోట్ల ప్రాజెక్టు వ్యయం, రూ.1577 కోట్ల ప్రభుత్వ గ్రాంట్ ఇన్ ఎయిడ్ తో 20 కొత్త ఇఎంసిలు. 3 సిఎంసిలు ఏర్పాటవుతాయి. దేశంలో ఎలక్ర్టానిక్స్ పరిశ్రమకు అవసరం అయిన మౌలిక వసతులు మరింతగా బలోపేతం చేయడానికి, ఎలక్ర్టానిక్ విలువ ఆధారిత వ్యవస్థ మరింత లోతుగా పాతుకునేందుకు సహాయపడడానికి ఆ స్కీమ్ ను ఆధునికీకరించి కొనసాగించాల్సిన అవసరం ఏర్పడింది. 2014-15 సంవత్సరంలో ఎలక్ర్టానిక్స్ ఉత్పత్తి రూ.1,90,366 కోట్లుండగా (2900 కోట్ల అమెరికన్ డాలర్లు) 2018-19 నాటికి 25 శాతం వార్షిక వృద్ధిరేటుతో (సిఎజిఆర్) రూ.4,58,006 (7000 కోట్ల అమెరికన్ డాలర్లు) పెరిగింది. ప్రపంచంలో ఎలక్ర్టానిక్స్ తయారీలో భారతదేశం వాటా 2012లో 1.3 శాతం ఉండగా 2018 నాటికి 3 శాతానికి పెరిగింది. భారత జిడిపిలో ఈ రంగం వాటా 2.3 శాతం ఉంది.
నవరాత్రి సందర్భం లో కాళరాత్రి మాత ను ప్రార్థించిన ప్రధాన మంత్రి

కాళరాత్రి మాత ను ప్రధాన మంత్రి శ్రీ నరేంద్ర మోదీ ప్రార్థిస్తూ, నవరాత్రి సందర్భం లో ప్రతి ఒక్కరి కి ఆ దేవి మాత ఆశీస్సు లు లభించాలి అనే ఆకాంక్ష ను వ్యక్తం చేశారు. ‘‘అందరి బాధల ను తొలగించడం ద్వారా ప్రతి ఒక్కరి జీవనం లో సుఖాన్ని, శాంతి ని, సమృద్ధి ని మరియు ఉత్తమమైనటువంటి ఆరోగ్యాన్ని కాళరాత్రి మాత ప్రసాదించు గాక అంటూ ఆ దేవి మాత ను నేను ప్రార్థించాను’’ అని ఒక ట్వీట్ లో ప్రధాన మంత్రి పేర్కొన్నారు.
గుడ్ ఫ్రైడే సంద‌ర్భంగా క్రీస్తు ప్ర‌భువు ధైర్యం, క‌రుణ‌ల‌ను గుర్తు చేసుకున్న ప్ర‌ధాన‌మంత్రి

గుడ్ ఫ్రైడే సంద‌ర్భంగా క్రీస్తు ప్ర‌భువు ధైర్యం, క‌రుణ‌ల‌ను ప్ర‌ధాన‌మంత్రి గుర్తు చేసుకున్నారు. “గుడ్‌ఫ్రైడే నాడు మ‌నం క్రీస్తు ప్ర‌భువు ధైర్యం, క‌రుణ‌ల‌ను గుర్తు చేసుకుంటాం. ఇత‌రుల‌కు సేవ చేయ‌డానికి, అన్యాయాన్ని తొల‌గించ‌డానికి, స‌మాజం నుంచి బాధ‌ను , దుఃఖాన్ని తొల‌గించ‌డానికి ఆయ‌న‌ త‌మ జీవితాన్ని అంకితం చేశారు” అని ప్ర‌ధాన‌మంత్రి అన్నారు.
ఆచార్య ఎస్.టికెన్ సింగ్ మృతిపై ప్రధానమంత్రి సంతాపం

ప్రొఫెసర్ ఎస్.టికెన్ సింగ్ కన్నుమూతపై ప్రధానమంత్రి శ్రీ నరేంద్ర మోదీ ప్రగాఢ సంతాపం ప్రకటించారు. ఈ మేరకు సామాజిక మాధ్యమం ట్విట్టర్ ద్వారా ఇచ్చిన సందేశంలో- ‘‘భారతీయ జనతా పార్టీ మణిపూర్ శాఖ అధ్యక్షుడు ప్రొఫెసర్ ఎస్.టికెన్ సింగ్ తుదిశ్వాస విడిచారని విని దిగ్భ్రాంతికి లోనయ్యాను. మణిపూర్ రాష్ట్రంలో పార్టీ బలోపేతానికి కఠోరంగా శ్రమించిన కార్యకర్తగా ఆయని చిరకాలం గుర్తుంటారు. అనేక సామాజిక సేవా కార్యక్రమాల్లోనూ ఆయనెంతో చురుగ్గా వ్యవహరించేవారు. ఈ విషాద సమయంలో ఆయన కుటుంబానికి, అనుయాయులకు నా ప్రగాఢ సానుభూతి వ్యక్తం చేస్తున్నాను… ఓం శాంతి’’ అని ప్రధాని పేర్కొన్నారు.
బర్మింగ్ హమ్ లో 2022 కామన్ వెల్త్ క్రీడలు ఆరంభం అయిన సందర్భం లో భారతదేశందళాని కి శుభాకాంక్షలు తెలియజేసిన ప్రధాన మంత్రి

బర్మింగ్ హమ్ లో 2022 కామన్ వెల్థ్ గేమ్స్ (సిడబ్ల్యుజి) మొదలైన సందర్భం లో, ఆ క్రీడల లో భారతదేశం పక్షాన పాల్గొంటున్న క్రీడాకారుల కు మరియు క్రీడాకారిణుల కు ప్రధాన మంత్రి శ్రీ నరేంద్ర మోదీ శుభాకాంక్షల ను వ్యక్తం చేశారు. ప్రధాన మంత్రి ఒక ట్వీట్ లో – ‘‘బర్మింగ్ హమ్ లో 2022 కామన్ వెల్థ్ గేమ్స్ (సిడబ్ల్యుజి) ఆరంభం అవుతున్న వేళ, ఆ క్రీడల లో భారతదేశం పక్షాన పాలుపంచుకొంటున్న క్రీడాకారుల కు/ క్రీడాకారిణుల కు ఇవే శుభాకాంక్ష లు. మన ఎథ్ లీట్ లు వారి అతి ఉత్తమమైన ప్రదర్శన ను చాటుతారని, మరి వారి బ్రహ్మాండమైనటువంటి క్రీడా ప్రదర్శన ద్వారా భారతదేశ ప్రజల కు ప్రేరణ ను అందించడాన్ని కొనసాగిస్తారని నేను నమ్ముతున్నాను.’’ అని పేర్కొన్నారు.
నేతాజీ సుభాశ్ చంద్ర బోస్ జ‌యంతి సంద‌ర్భంగా ఆయ‌న‌కు నివాళులు అర్పించిన ప్ర‌ధాన మంత్రి

నేతాజీ సుభాశ్ చంద్ర బోస్ జ‌యంతి సంద‌ర్భంగా ఆయ‌న‌కు ప్ర‌ధాన మంత్రి శ్రీ న‌రేంద్ర మోదీ నివాళులు అర్పించారు. “నేతాజీ సుభాశ్ చంద్ర బోస్ గారి ప‌రాక్ర‌మం ప్ర‌తి ఒక్క భార‌తీయుడికీ గ‌ర్వ‌కార‌ణం. ఈ మ‌హ‌నీయుని జ‌యంతి నాడు ఆయ‌న‌కు మ‌నం ప్ర‌ణ‌మిల్లుదాం” అని ప్ర‌ధాన మంత్రి త‌న సందేశంలో పేర్కొన్నారు.
గుజరాతీ జానపద గాయకురాలు దీవాలీబెన్ భీల్ మృతి ప‌ట్ల‌ సంతాపం వ్యక్తం చేసిన ప్రధాన మంత్రి

ప్ర‌ధాన మంత్రి శ్రీ న‌రేంద్ర మోదీ గుజరాతీ జానపద గాయని దీవాలీబెన్ భీల్ మృతి ప‌ట్ల‌ సంతాపం వ్యక్తం చేశారు. “ప్రముఖ గుజరాతీ జానపద గాయని దీవాలీబెన్ భీల్ మరణించారని తెలిసి నేనెంతో విచారిస్తున్నాను. సాంస్కృతిక‌ జగతికి ఆమె చేసిన సేవ చిరస్మరణీయం. ఈశ్వరుడు ఆమె ఆత్మకు శాంతిని ప్రసాదించు గాక” అని ప్రధాన మంత్రి పేర్కొన్నారు.